Foto: Videodan kadr Oliy Majlisning inson huquqlari bo‘yicha vakili Rossiyada politsiya migrantlarni o‘rdaksimon yurishga majburlagani haqida tarqalgan xabarlar yuzasidan munosabat bildirdi. Ma’lum qilinishicha, ombudsman Rossiyadagi migrantlar huquqlarini ta’minlash bo‘yicha murojaat yuborgandi. «Ombudsman «Russkaya Obshina Yekaterinburg» Telegram kanalida e’lon qilingan holat bo‘yicha Rossiya Federatsiyasi ombudsmaniga murojaat qilib, Rossiyada bo‘lib turgan O‘zbekiston fuqarolarining mehnat huquqlari ta’minlanishida ko‘mak so‘radi», deyiladi xabarda.